*Én azonban nem embertől kapom a bizonyságtételt, hanem azért mondom ezeket, hogy ti üdvözüljetek.* Jn 5,34

Amit Keresztelő János Jézusról mondott, az az igazság volt. Egy ismert ember bizonyította tehát, hogy Jézus az Isten Fia. De Jézust nem ez a rész foglalkoztatta, ezt tudomásul vette.

Sokkal fontosabb volt számára az, amit az Atya mond róla és tetteiről. Nem saját előnyt akart ebből kovácsolni, jó pontot szerezni, hanem ez volt szükséges ahhoz, hogy a megváltás létre jöhessen. A Mindenható Isten „jó minősítése” kellett ahhoz, hogy a kereszt váltsága teljes és tökéletes legyen. Ez tette lehetővé azt, hogy mi üdvösséget kapjunk. Jézus ezt végezte a kereszten. Nyitott az út Istenhez! *Vadon Gyula*